वर्णों कि गणना करते समय वर्ण चाहे लघु हो अथवा गुरू, उसे एक ही मीनी जाता है, यथा -‘रम’ राम’,’रामा’ तीनों शब्दो में दो-दो वर्ण है। मात्रा से अभिप्राय उच्चारण के समय की मात्रा से है। गुरू में लघु की अपेक्षा दूना समय लगता है इसलिए मात्रओं की जहाँ गणना होती है वहाँ लघु की एक मात्रा होती है और गुरू की दो मात्राएँ होती है। लघु का संकेत खड़ी रेखा ‘।’ और गुरू का संकेत वक्र रेखा ‘s’ होता है। लघु के लिए ‘ल’ तथा गुरू के लिए ‘ग’ के संकेतो का भी प्रयोग होता है।